Ja està oberta la convocatòria de subvencions per a entitats que fomenten la igualtat de gènere
20 de maig 2015

![Imagen 1](/media/uw0ob5ok/95-davinia-igualdad.jpg)

L'àrea de la Dona de l'Ajuntament de Sagunt torna a impulsar la convocatòria de concessió de subvencions a entitats i associacions que fomenten la igualtat entre homes i dones i la prevenció de la violència de gènere. La Junta de Govern Local va aprovar les bases de la convocatòria, així com la quantitat destinada a la mateixa, que ascendeix a 10.000 euros.   
  
Les entitats beneficiàries hauran de destinar les subvencions que reben al desenvolupament de programes o activitats de caràcter formatiu, informatiu o de sensibilització, relacionats amb aspectes com: afavorir la participació de les dones en la vida associativa; salut i qualitat de vida de les dones, formació per a l'accés i maneig de noves tecnologies, conciliació de la vida familiar i laboral, prevenció per a l'eradicació de la violència de gènere, impuls de valors i models no sexistes, o qualsevol dels aspectes relacionats amb el foment de la igualtat d'oportunitats entre homes i dones.   
  
La delegada de la Dona, Davinia Bono, destaca que **“****Amb aquesta convocatòria pretenem ajudar, tant a associacions de dones com a la resta d'entitats del municipi, que duguen a terme accions dirigides a afavorir la inclusió de la dona en diferents àmbits ja que des de l'Equip de Govern seguim apostant per les polítiques d'igualtat.”.**  
  
Les bases d'aquesta convocatòria es poden consultar en els taulers d'anuncis municipals, en les oficines PROP i SAIC de Sagunt i Port de Sagunt, i en la web municipal. El termini per a la presentació de sol·licituds acaba el pròxim 22 de juny de 2015.​

*   [](http://www.facebook.com/sharer.php?u=https://aytosagunto.es/va/actualitat/ja-esta-oberta-la-convocatoria-de-subvencions-per-a-entitats-que-fomenten-la-igualtat-de-genere/ "Facebook")
*   [](http://twitter.com/share?url=https://aytosagunto.es/va/actualitat/ja-esta-oberta-la-convocatoria-de-subvencions-per-a-entitats-que-fomenten-la-igualtat-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-esta-oberta-la-convocatoria-de-subvencions-per-a-entitats-que-fomenten-la-igualtat-de-genere/ "Linked In")
*   [](mailto:?body=https://aytosagunto.es/va/actualitat/ja-esta-oberta-la-convocatoria-de-subvencions-per-a-entitats-que-fomenten-la-igualtat-de-genere/)